אחינעם בר

אחינעם בֶּר (נולדה ב-26 בדצמבר 1997) היא שדרנית רדיו, מגישה, קריינית רדיו ועיתונאית ישראלית. משדרת בתחנות גלגלצ וגלי צה"ל.

 ראשית חייה 
בר נולדה בעיר ברקלי, קליפורניה שבארצות הברית ועלתה לישראל בגיל שנה, בת לאביטל ולפרופ' רועי בר, חוקר בתחום הכימיה התאורטית. גדלה בירושלים ולמדה בתיכון לאומנויות בעיר.

 קריירה 
ב-2008 החלה את דרכה בתקשורת כשהייתה למגישה הצעירה ביותר ברשת א', ברצועת הנוער "בראש צעיר".

ב-2009 החלה להגיש בטלוויזיה אחת לשבוע את "המהדורה", תוכנית אקטואליה לצעירים בערוץ 11. את התוכנית הגישה לצד המנחים לוסי אהריש ואיתי ברנע, במשך כחמש שנים.

בתום לימודיה התיכוניים החלה ללמוד אנתרופולוגיה ב שבעיר ברקלי, קליפורניה. בר עזבה את לימודיה כדי להתגייס לצה"ל.

ב-2016 התקבלה בר לגלי צה"ל לתפקיד קריינית ושדרנית. בגלי צה"ל קריינה חדשות, פרסומות לתחנה והגישה את "הקשב – רצועת החיילים של גלי צה"ל", ואת תוכנית האירוח "רדיו אקטיבי" (בה אירחה ידוענים דוגמת מרגי, אליעד נחום, רוני דלומי, גיתית פישר ואושרית סרוסי, ועוד). בין היתר ערכה מוזיקה לתחנת גלגלצ, והפיקה מספר תוכניות. בגלגלצ שידרה תחילה את רצועת הבוקר המוקדם, ואת "קולות החיילים" בשנים 2018–2019.

בין 2018–2019 הגישה את תוכנית הרשת הראשונה של גלי צה"ל, "מש"קית החדשות" שהייתה בין כותביה. הפרקים עוררו לא אחת סערה, כשבאחת הפעמים, כשהתייחסה לפרסום על המצאו של יאיר נתניהו במועדון חשפנות, פעיל הימין "הצל" (יואב אליאסי) בחר לתקוף אותה בכתבה. הכתבה גררה אלפי תגובות נאצה של עוקביו כנגדה.

בר זכתה בפרס מפקד גלי צה"ל למצוינות לשנת 2019 על תוכניתה "בעקבותיה של לאה גולדברג" בהפקתה של עמליה נוימן, ששודרה בתחנה ביום האישה 2019. במסגרת התכנית פנתה בר לאלון עדר בבקשה להלחין את שירה של גולדברג "אין לך זכות חנינה בעולם". מאוחר יותר הפך השיר לדואט עם חוה אלברשטיין, שיצא באלבומו של עדר "כן כן כן כן!".

לאחר שחרורה במרץ 2019, נשארה בר לעבוד כאזרחית בתחנה הצבאית. היא מקריינת ועורכת מוזיקה ומגישה את תוכנית הערב של גלגלצ בשעות 17:00-19:00 כמו כן, הצטרפה כחברה בוועדת הפלייליסט של גלגלצ.  

ב-2021 החלה להגיש סדרת סרטונים אינטרנטית מטעם גלגלצ בשם "אחינעם בר באה לבקר", במסגרתה התארחה בבתיהם של מספר זמרים ישראלים וערכה עמם ראיונות.

בין 2021-2023 שידרה את תוכנית המוזיקה האישית "ליקוטים" בגלי צה"ל בימי חמישי בשעה 21:00.

בר הגישה בגלגלצ את "מצעד ה-70 של החיילים", ואת "מצעד פסטיבלי הילדים והפסטיגלים" בשיתוף מאקו, כמו גם את הפודקאסט "כיסא, פסנתר פסנתרן" מבית גלגלצ, בו ארחה את יוני רכטר לשיחות בשבעה פרקים על שבעת העשורים של חייו, מלהקת כוורת  והכבש השישה עשר, דרך העבודה עם עלי מוהר ואריק איינשטיין, ועד ימינו. 

בשנת 2021 שימשה ככתבת תרבות באתר החדשות N12. לאחר מכן הגישה פינה קבועה בתוכנית התרבות "סוכן תרבות" בכאן 11.

ב-2023 החלה להגיש את הפודקאסט "פופטוק" מבית גלגלצ, לצדה של יסמין ישבי, העורכת הראשית של התחנה.

ב-2025 הגישה פינה קבועה בתוכנית תיק תרבות בערוץ כנסת.

החל מ-2026 מגישה את פינת התרבות במהדורה המרכזית של חדשות 13.

בין היתר, מקריינת פרסומות טלוויזיה ורדיו לחברות כגון סופר פארם, רנו, דיוטי פרי, הרבל אסנס, מגה ספורט ועוד, ואף שימשה כדוגמנית עבור רשת ההנעלה שופרא ומותג בגדי הים לויטקס.

קישורים חיצוניים

 הערות שוליים 

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:קרייניות רדיו ישראליות
קטגוריה:עורכים מוזיקליים ברדיו הישראלי
קטגוריה:חיילי גלי צה"ל
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות התיכון לאמנויות ע"ש צ'ארלס א' סמית'
קטגוריה:בוגרי התיכון לאמנויות ע"ש צ'ארלס א' סמית'
קטגוריה:מנחות טלוויזיה ישראליות
קטגוריה:קרייניות חדשות ישראליות
קטגוריה:ישראליות זוכות פרסים
קטגוריה:עולות בשנות ה-1990
קטגוריה:עולים בשנות ה-1990
קטגוריה:שדרניות גלגלצ
קטגוריה:שדרני גלגלצ
קטגוריה:ישראליות שנולדו ב-1997
קטגוריה:ישראלים שנולדו ב-1997